ইডলি

ইডলি হল দক্ষিণ ভারতের একটি জনপ্রিয় খাবার, যা তৈরি হয় সিদ্ধ চালের আটা দিয়ে৷ এই খাবারকে ভাপা পিঠার দূর সম্পর্কের আত্মীয়ও বলা চলে।

 প্রস্তুত প্রণালী 

মাসকলাই বা বিউলির ডাল এবং চাল ভাল করে ধুয়ে আলাদা আলাদা পাত্রে অন্তত চার ঘণ্টা ভিজিয়ে রাখতে হবে। এবার জল থেকে তুলে আর এক বার ঠাণ্ডা জলে ধুয়ে নিতে হবে। তার পর আলাদা আলাদা মিহি ভাবে চাল এবং ডাল বেটে নিতে হবে। মেথিও বেটে রাখতে হবে। এ বার চাল বাটা, ডাল বাটা এবং মেথি বাটা এক সঙ্গে একটি পাত্রে মিশিয়ে নিতে হবে। সেই পাত্রটি চাপা দিয়ে সারা রাত রাখতে হবে। পরের দিন ইডলি বানানোর সময়ে এক বার হাত দিয়ে ভাল করে নেড়ে নিতে হবে। ইডলি বানানোর পাত্রে অল্প করে নারকেল তেল লাগিয়ে নিতে হবে। এ বার ইডলির মিশ্রণ ওই মোল্ডে হাতা করে ঢেলে দিতে হবে। স্টিমারে ৭-১০ মিনিটের মধ্যেই তৈরি হয়ে যাবে ইডলি।

ঐতিহ্যবাহী প্রথায় ইডলি তৈরীতে ছাঁচের বদলে পাতা ব্যবহার করা হয়।

 পরিবেশন 
ইডলি খুব একটা স্বাদযুক্ত না হওয়ায় ইডলির সংগে সাম্বার (ডাল), চাটনি অথবা মাছের তরকারি পরিবেশন করা হয়।

 তথ্যসূত্র 

বিষয়শ্রেণী:তামিল রন্ধনশৈলী
বিষয়শ্রেণী:অন্ধ্র রন্ধনশৈলী
বিষয়শ্রেণী:ভারতীয় রুটি
বিষয়শ্রেণী:ভারতীয় চালের পদ
বিষয়শ্রেণী:কর্ণাটকের রন্ধনশৈলী
বিষয়শ্রেণী:কেরল রন্ধনশৈলী
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:মালয়েশীয় রন্ধনশৈলী
বিষয়শ্রেণী:মালয়েশীয় রুটি
বিষয়শ্রেণী:গাঁজান খাদ্য
বিষয়শ্রেণী:দক্ষিণ ভারতীয় রন্ধনশৈলী
বিষয়শ্রেণী:ভাপায়িত খাবার